CELEX: 22018D0865
Language: lt
Date: 1527724800000
Title: 2018 m. gegužės 31 d. AKR ir ES ministrų tarybos sprendimas Nr. 1/2018 dėl AKR ir ES partnerystės susitarimo Ic priedo peržiūros [2018/865]

13.6.2018   
            
            
               LT
            
            
               Europos Sąjungos oficialusis leidinys
            
            
               L 148/7
            
         AKR IR ES MINISTRŲ TARYBOS SPRENDIMAS Nr. 1/2018
   2018 m. gegužės 31 d.
   dėl AKR ir ES partnerystės susitarimo Ic priedo peržiūros [2018/865]
   AKR IR ES MINISTRŲ TARYBA,
   atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1) (toliau – AKR ir ES partnerystės susitarimas) su paskutiniais pakeitimais, ypač į jo 15 straipsnio 2 dalį kartu su jo 100 straipsniu,
   kadangi:
   
               (1)
            
            
               pagal AKR ir ES partnerystės susitarimo 15 straipsnio 2 dalį Ministrų Tarybos funkcijos, be kita ko, yra priimti sprendimus siekiant užtikrinti veiksmingą ir efektyvų susitarimo įgyvendinimą;
            
         
               (2)
            
            
               AKR ir ES partnerystės susitarimo 100 straipsnyje nustatyta, kad Ministrų Taryba, remdamasi AKR ir ES bendradarbiavimo dėl plėtros finansavimo komiteto rekomendacija, gali taisyti, peržiūrėti ir (arba) iš dalies keisti tam tikrus priedus;
            
         
               (3)
            
            
               AKR ir ES partnerystės susitarimo Ic priedas turėtų būti iš dalies peržiūrėtas, siekiant iš Europos plėtros fondo bendradarbiavimo priemonėms skirtas lėšas perskirti AKR valstybių tarpusavio ir tarpregioninio bendradarbiavimo priemonei. Perskirtos lėšos turi padėti finansuoti iniciatyvą „Spotlight“ ir Pasaulinę partnerystę švietimo srityje. Iniciatyva „Spotlight“ – tai jungtiniai ES ir JT pasaulinio masto veiksmai, kuriais siekiama užkirsti kelią smurtui prieš moteris ir mergaites ir reaguoti į jį tikslinėse šalyse. Remiantis faktais įgyvendinama iniciatyva „Spotlight“ daugiausia dėmesio bus skiriama tam tikrų formų seksualiniam smurtui ir smurtui dėl lyties, paplitusiems arba sparčiai plintantiems tam tikruose regionuose, ir prisidedama siekiant darnaus vystymosi tikslo Nr. 5 (DVT Nr. 5) dėl lyčių lygybės. Pasaulinės partnerystės švietimo srityje pagrindinis tikslas – sutelkti pasaulines ir nacionalines pastangas, siekiant suteikti visiems vienodą kokybišką švietimą ir mokymąsi, užmezgant įtraukias partnerystes, sutelkiant dėmesį į veiksmingas švietimo sistemas ir finansuojant pagrindinį ugdymą. Abi iniciatyvos atitinka AKR ir ES partnerystės susitarimą bei 2030 m. Darbotvarkę dėl darnaus vystymosi, kuria skatinamas visapusiškesnis požiūris į žmogaus raidą. Švietimo srityje tai reiškia, kad reikia labiau remti įtraukų ir visiems vienodą kokybišką švietimą ir mokymąsi visą gyvenimą (DVT Nr. 4), daug dėmesio skiriant lyčių lygybei (DVT Nr. 5),
            
         PRIĖMĖ ŠĮ SPRENDIMĄ:
   1 straipsnis
   1.   Siekiant įgyvendinti programavimo reikalavimus, iš Europos plėtros fondo bendradarbiavimo priemonėms, nustatytoms AKR ir ES partnerystės susitarimo Ic priede, skirtos lėšos perskirstomos.
   2.   Iš nacionalinėms ir regioninėms orientacinėms programoms skirtos bendros sumos, nurodytos Ic priedo 2 punkto a papunktyje, 425 mln. EUR perskiriami AKR valstybių tarpusavio ir tarpregioniniam bendradarbiavimui, nurodytam Ic priedo 2 punkto b papunktyje, ir paskirstoma taip:
   
               —
            
            
               350 mln. EUR suma skiriama iniciatyvai „Spotlight“;
            
         
               —
            
            
               75 mln. EUR suma skiriama Pasaulinei partnerystei švietimo srityje.
            
         2 straipsnis
   Perskirsčius sumas kaip nurodyta 1 straipsnyje, AKR ir ES partnerystės susitarimo Ic priedo 2 punkto a ir b papunkčiai iš dalies keičiami taip:
   
               „a)
            
            
               23 940 mln. EUR skiriama nacionalinėms ir regioninėms orientacinėms programoms finansuoti. Skirta suma naudojama:
               
                           i)
                        
                        
                           atskirų AKR valstybių nacionalinėms orientacinėms programoms laikantis šio susitarimo IV priedo dėl įgyvendinimo ir valdymo procedūrų 1–5 straipsnių;
                        
                     
                           ii)
                        
                        
                           regioninėms orientacinėms programoms, skirtoms AKR valstybių tarpusavio ir tarpregioniniam bendradarbiavimui ir AKR valstybių regioninei integracijai remti laikantis šio susitarimo IV priedo dėl įgyvendinimo ir valdymo procedūrų 6–11 straipsnių;
                        
                     
         
               b)
            
            
               4 015 mln. EUR skiriama AKR valstybių tarpusavio ir tarpregioniniam bendradarbiavimui su daugeliu ar visomis AKR valstybėmis finansuoti laikantis šio susitarimo IV priedo dėl įgyvendinimo ir valdymo procedūrų 12–14 straipsnių. Į šį finansinį paketą įtraukiama parama šiuo susitarimu sukurtoms jungtinėms institucijoms ir subjektams. Į šį finansinį paketą taip pat įtraukiama pagalba Protokolo Nr. 1 dėl jungtinių institucijų veiklos išlaidų 1 ir 2 punktuose nurodyto AKR sekretoriato veiklos išlaidoms kompensuoti;“.
            
         3 straipsnis
   Šis sprendimas įsigalioja jo priėmimo dieną.
   
      Priimta Lomėje 2018 m. gegužės 31 d.
      
         
            AKR ir ES ministrų tarybos vardu
         
         
            Pirmininkė
         
         K. JOHNSON SMITH
      
   
   
      (1)  OL L 317, 2000 12 15, p. 3.